**СТУДЕНТСКИ ЦЕНТАР ЧАЧАК**

**СТАТУТ**

**СТУДЕНТСКОГ ЦЕНТРА ЧАЧАК**

**Ч А Ч А К, 24. август 2010. год .**

На основу члана 21. Закона о јавним службама („Службени гласник РС”,

бр. 42/91, 71/94 и 79/95-др, закон) и члана 51. Закона о ученичком и студентском стандарду („Службен гласник РС”, број 18/10), Управни одбор Студентског центра Чачак, на седници одржаној дана \_\_\_\_\_\_\_\_2010. године, донео је

**С Т А Т У Т**

**СТУДЕНТСКОГ ЦЕНТРА ЧАЧАК**

**I ОПШТЕ ОДРЕДБЕ**

**Члан 1.**

Овим Статутом Студентског центра Чачак ( у даљем тексту: Статут) уређује се: правни положај Центра; назив и седиште; делатност Центра;

заступање и представљање Центра; планирање рада и развоја; органи Центра; права, обавезе и одговорности запослених у Центру; заштита запослених и животне средине; финансирање; општа акта Центра; пословна тајна; информисање; остваривање сарадње са репрезентативним сидикатима; решавање спорова, као и друга питања значајна за рад и пословање Студентског центра Чачак ( у даљем тексту:Центар).

На основу Статута и у складу са њим, сви остали унутрашњи односи и питања у Центру се ближе уређују општим актима Центра.

**II ПРАВНИ ПОЛОЖАЈ ЦЕНТРА**

**Члан 2.**

Центар је установа која обавља делатност студентског стандарда, односно послове јавне службе, у складу са Уставом, Законом о ученичком и студентском стандарду, другим законима, колективним уговором, мрежом установа и овим Статутом.

Центар је установа која обезбеђује смештај и исхрану студената.

Центар може да обезбеђује смештај, исхрану и васпитни рад са ученицима, у оквиру непопуњених смештајних капацитета, о чему одлуку доноси Управни одбор Центра уз сагласност министра.

**Члан 3.**

Центар је правно лице са правима и обавезама које произилазе из Устава, Закона и овог Статута.

На оснивање, управљање, руковођење, положај запослених, инспекцијски надзор, укидање Центра примењуjу се одредбе Закона о ученичком и студентском стандарду.

Уписом у судски регистар Центар стиче својство правног лица.

Центар је основан на неодређено време.

**Члан 4.**

Центар има право да у правном промету закључује уговоре и предузима друге правне радње и правне послове у оквиру своје правне и пословне способности.

Центар у правном промету са трећим лицима иступа у своје име и за свој рачун и за своје обавезе одговара својим средствима и имовином.

Центар има рачунe код Управе за трезор на којима се посебно воде: средства издвојена из буџета, средства из сопствених прихода и средства опредељена за посебне намене (рефундације боловања на терет завода).

**III НАЗИВ И СЕДИШТЕ ЦЕНТРА**

**Члан 5.**

Назив Центра је : Студентски центар Чачак

Установа за стандард студената.

Скраћени назив Центра је : Студентски центар Чачак.

Назив Центра се употребљава на српском језику ћириличним писмом и мора се поставити на пословним просторијама Центра.

**Члан 6.**

Седиште Центра је у Чачку, улица: Светог Саве број 66.

**Радна јединица Центра**

**Члан 7.**

Центар обавља делатност у свом седишту.

Центар може да обавља делатност и ван седишта, односно у другом објекту организовањем радне јединице, ако испуњава услове из члана 26. став 3. Закона о ученичком и студентском стандарду, у складу са дозволом за рад.

Радна јединица из става 2. овог члана нема својство правног лица.

**Дозвола за рад**

**Члан 8.**

Центар може почети са радом и обављањем делатности када се решењем утврди да испуњава услове за оснивање, почетак рада и обављање делатности.

**Забрана рада Центра и одузимања дозволе за рад**

**Члан 9.**

Центру се одузима дозвола за рад кад му се забрани рад, у складу са законом.

**Статусне промене**

**Члан 10.**

Центар може да врши статусне промене, промену назива или седишта.

Одлуку из става 1. овог члана доноси Управни одбор, уз сагласност Владе.

**Одговорност Центра за безбедност студената**

**Члан 11.**

Центар је дужан да пропише мере, начин и поступак заштите и безбедности студената Центра.

**Правила понашања у Центру**

**Члан 12.**

У Центру се негују односи међусобног разумевања и уважавања личности студената и запослених.

Запослени имају обавезу да својим радом и укупним понашањем доприносе развијању позитивне атмосвере у установи.

Правила понашања у Центру прописује управни одбор Центра, полазећи

од принципа: толеранције, међусобне сарадње и уважавања, ненасилног решавања сукоба, поштовања приватности и неговања различитости.

**Забрана дискриминације, насиља и злостављања у Центру**

**Члан 13.**

У Центру су забрањене активности којима се на отворен или прикривен начин угрожавају, омаловажавају или дискриминишу групе и појединци по било ком основу, а нарочито по основу расе, пола, националне припадности и друштвеног порекла, рођења, вероисповести, политичког или другог уверења, имовинског стања, културе, језика, узраста, сексуалне орјентације, психичког или физичког инвалидитета, конституције или се подстиче на такво понашање.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

У Центру је забрањено вређање, насилно понашање и злостављање.

**Члан 14.**

Рад Центра је јаван.

**Печат и штамбиљ Центра**

**Члан 15.**

Центар у свом раду користи:

1. Печат округлог облика пречника 28 мм, са кружно исписаним текстом у концетричним круговима, на српском језику, ћириличним писмом. У спољном кругу печата исписан је назив: Студентки центар Чачак. У другом кругу исписано је : Установа за стандард студената.

Седиште Центра исписано је у центру печата.

Овај печат се користи у правном промету за пословање и оверавање веродостојности исправа које издаје Центар.

2. Штамбиљ за пријем и експедицију аката, правоугаоног облика величине 50 мм х 27 мм, са текстом исписаним на српском језику, ћириличним писмом следеће садржине: У првом реду је текст: Студентки центар Чачак; у другом реду је текст: Установа за стандард студената; у трћем реду је текст: Број\_\_\_\_\_\_\_\_\_\_; у четвртом реду је текст: \_\_\_\_\_\_\_\_ год. и у петом реду је текст. Ч А Ч А К.

Печатом и штамбиљом из става 1. тачке 1.и 2. овог Статута рукује и за њихову употребу одговора секретар Центра.

Секретар је дужан да печат и штамбиљ чува на начин којим се онемогућава неовлашћено коришћење.

Печат и штамбиљ чувају се после употребе закључани.

**IV ДЕЛАТНОСТ ЦЕНТРА**

**Члан 16.**

Делатност Центра јесте обезбеђивање смештаја и исхране студената.

Центар може да обезбеђује смештај, исхрану и васпитни рад са ученицима, у оквиру непопуњених смештајних капацитета.

Одлуку из става 2. овог члана доноси Управни одбор Центра уз сагласност министра.

Центар у складу са својим могућностима, студентима који су смештени у студентском дому обезбеђује културне, уметничке, спортске и рекреативне активности.

Делатност Центра се води под шифром: 85311 – делатност домова ученика и студената.

**Члан 17.**

Центар може, ради потпунијег искоришћавања капацитета, да обавља и друге делатности, и то:

55300 Ресторани

55510 Кантине

55520 Кетеринг

55320 Трговина на велико месом и производима од меса

51330 Трговина на велико млечним производима, јајима и јестивим уљима и мастима

51340 Трговина на велико алкохолним и другим пићима

51350 Трговина на велико дуванским производима

51360 Трговина на велико шећером, чоколадом и слаткишима од шећера

51440 Трговина на велико порцуланом и стакларијом, лаковима, бојама, зидним тапетима и средствима за чишћење

51450 Трговина на велико парфимеријским и козметичким производима

51470 Трговина на велико осталим производима за домаћинство

51510 Трговина на велико чврстим, течним и гасовитим горивима и сличним производима

51530 Трговина на велико дрветом и грађевинским материјалом

51540 Трговина на велико металном робом, цевима, уређајима и опремом за централно грејање

51570 Трговина на велико отпацима и остацима

51640 Трговина на велико канцеларијским машинама и опремом

51700 Остала трговина на велико

52100 Трговина на мало у неспецијализованим продавницама, претежно хране, пића и дувана

52120 Остала трговина на мало у продавницама мешовите робе

52210 Трговина на мало воћем и поврћем

52220 Трговина на мало месом и производима од меса

52230 Трговина на мало рибом, љускарима и мекушцима

52240 Трговина на мало хлебом, колачима и слаткишима

52250 Трговина на мало алкохолним и другим пићима

52260 Трговина на мало производима од дувана

52270 Остала трговина на мало храном, пићима и дуваном у специјализованим продавницама

52330 Трговина на мало козметичким и тоалетним препаратима

52410 Трговина на мало текстилом

52420 Трговина на мало одећом

52430 Трговина на мало обућом и предметима од коже

52440 Трговина на мало намештајем и опремом за осветљавање

52450 Трговина на мало апаратима за домаћинство, радио и телевизијским уређајима

52460 Трговина на мало металном робом, бојама и стаклом

52470 Трговина на мало књигама, новинама и писаћим материјалом

52480 Остала трговина на мало у специјализованим продавницама

52500 Трговина на мало половном робом у продавницама

52610 Трговина на мало у продавницама које поштом достављају наручену робу

52630 Остала трговина на мало изван продавница

55211 Дечја и омладинска одмаралишта

55233 Остали смештај за краћи боравак

74640 Остале пословне активности, на другом месту непоменуте

91330 Делатности осталих организација на бази учлањења, на другом месту непоменутих

74700 Чишћење објеката

93010 Прање и хемијско чишћење текстила и сл.

У оквиру своје делатности, ради коришћења слободних капацитета, Центар може пружати услуге трећим лицима, о чему води посебну евиденцију.

Део капацитета Центар може да планира за смештај студената, ученика и професора из међународне размене, на основу сагласности министра , на основу међународног уговора или под условом реципроцитета .

**Члан 18.**

Центар може да закључује уговоре и да обавља друге послове и услуге у мањем обиму, које служе делатности која је уписана у судски регистар, за које је уобичајено да се врше уз ту делатност у мањем обиму или повремено, или које доприносе потпунијем искоришцавању капацитета и материјала који се употребљава за вешење уписане делатности.

**V ЗАСТУПАЊЕ И ПРЕДСТАВЉАЊЕ ЦЕНТРА**

**Члан 19.**

Центар заступа и представља директор у границама овлашћења која су му одређена законом и овим статутом.

Овлашћења директора и престанак права заступања, уписују се у судски регистар.

У одсутности директора Центра до 30 дана, директор одређује запосленог који ће га замењивати.

Ако директор одсуствује са рада дуже од 30 дана, запосленог који замењује директора одређује Управни одбор.

Директор може у оквиру својих овлашћења дати другом лицу писано пуномоћје за закључивање одређених врста уговора и предузимање одређених правних радњи, односно закључивање појединачних одређених уговора и предузимање појединачних одређених правних радњи.

**Члан 20.**

Запосленом са посебним овлашћењима и одговорностима или другом лицу, Управни одбор може дати прокуру.

Прокура је пуномоћје чија је садржина и облик утврђен законом.

Прокуру другом лицу може дати директор, уз сагласност управног одбора.

Прокура, која може бити појединачна или колективна, овлашћује за закључивање уговора и вршење правних послова и радњи у вези са пословањем Центра.

Овлашћење из прокуре не може се ограничити и прокура се не може дати само на одређено време, нити се може везивати за одређене услове.

Давање и престанак овлашћења из ства 1. и 2. овог члана не уписује се у судски регистар, осим што се упис престанка тог овлашћења пријављује суду најкасније у року од 3 дана од дана престанка овлашћења.

**VI ПЛАНИРАЊЕ РАДА И РАЗВОЈА**

**Члан 21.**

Центар у складу са законом доноси:

-         Развојни план Центра;

-         Годишњи план рада;

-         Друге планове и програме, у складу са законом.

**Развојни план Центра**

**Члан 22.**

Развојни план Центра садржи: средњорочни циљ развоја Центра, приоритете у обављању делатности, план активности и носиоце активности и друга питања од значаја за развој Центра.

Развојни план Центра доноси Управни одбор Центра, на предлог директора Центра, за период од четири године.

Центар је дужан да развојни план установе достави Министарству у року од 15 дана од дана доношења.

**Годишњи план рада**

**Члан 23.**

Центар доноси годишњи план рада, којим се утврђују: време, место, начин организације рада и носиоци остваривања програма рада.

Годишњи план рада доноси Управни одбор Центра, на предлог директора Центра.

Годишњи план рада доноси се на основу Развојног плана до 30. септембра.

**Евиденција**

**Члан 24.**

Центар води евиденцију и издаје исправе студентима у складу са законом.

Евиденција се води на српском језику ћириличним писмом.

**Имовина Центра**

**Члан 25.**

Управљање и располагање имовином коју Центар користи, уређује се посебним законом којим се уређује јавна својина.

**VII ОРГАНИ ЦЕНТРА**

**Члан 26.**

Органи Центра јесу: директор и управни одбор.

**Управни одбор**

**Члан 27.**

Орган управљања Центром је управни одбор.

Председника и чланове управног одбора Центра именује и разрешава Влада.

Управни одбор именује се на време од четири године.

Поступак именовања председника и чланова управног одбора покреће се најкасније три месеца пре истека мандата председника и чланова управног одбора.

У управни одбор не може бити именовано лице:

1) које је на функцији у државном органу, органу територијалне аутономије или органу јединице локалне самоуправе, односно чији су послови неспојиви са обављањем послова у управном одбору установе;

2) које је већ именовано у орган управљања друге установе ученичког и студентског стандарда;

3) које је осуђивано правноснажном пресудом за кривично дело за које је изречена безусловна казна затвора у трајању од најмање шест месеци;

4) коме је изречена мера заштите од насиља у породици;

5) у другим случајевима у складу са законом.

Председник и чланови управног одбора немају право на накнаду.

**Члан 28.**

Управни одбор Центра има девет чланова укључујући и председника, од којих су четири представници оснивача, један представник универзитета из седишта установе, два представници студената и два представници запослених у Центру.

Представнике запослених у Центру предлажу репрезентативни синдикати Центра.

Уколико у Центру није организован репрезентативни синдикат, представнике запослених предлажу запослени већином гласова укупног броја запослених.

**Надлежност Управног одбора**

**Члан 29.**

Управни одбор Центра:

1)      доноси Статут и друге опште акте Центра;

2)      доноси развојни план и годишњи план рада и усваја извештаје о њиховом остваривању;

3)      доноси финансијски план Центра;

4) усваја годишњи план јавних набавки Центра;

5)   усваја извештај о пословању и завршни рачун;

6)    подноси оснивачу извештај о пословању;

7)   расписује конкурс, образује конкурсну комисију и даје предлог за именовање директора Центра;

8)  одлучује о правима, обавезама и одговорностима директора;

9)   разматра резултате рада и предузима мере за побољшање услова и резултата рада Центра;

10) образује другостепену дисциплинску комисију;

11)  обавља и друге послове у складу са законом, актом о оснивању и овим Статутом.

Радом Управног одбора руководи председник.

Управни одбор одлучује ако је присутно више од половине чланова.

Управни одбор доноси одлуке већином гласова укупног броја чланова.

Седници управног одбора присуствује и учествује у раду представник репрезентативног синдуката у установи, без права одлучивања.

Рад Управног одбора уређује се пословником

Пословником о раду Управног одбора ближе се уређује начин рада и одлучивања Управног одбора , именовање, састав и надлежност комисија Управног одбора и остала питања.

**Члан 30.**

Управни одбор образује стална радна тела и то:

1. комисију за општа акта;

2. комисију за план Центра;

3. комисију за студентска питања и

4. другостепену дисциплинску комисију.

**Члан 31.**

Управни одбор може образовати и повремена помоћна радна тела.

**Члан 32.**

Комисије из члана 30. овог Статута имају председника и два члана. и исто толико заменика.

Мандат председника, чланова и заменика комисије траје четири године.

Председници и чланови комисија не остварују накнаду за обављање ових послова.

**Члан 33.**

Комисија за општа акта разматра нацрт општих аката који израђује стручна служба, разматра предлоге, примедбе и сугестије дате у поступку разматрања општих аката и исте усаглашава и предлаже управном одбору поједина решења у предлозима општих аката.

**Члан 34.**

Комисија за план Центра разматра предлог плана Центра и даје предлоге и сугестије управном одбору.

Најмање једанпут годишње подноси извештај о раду Управном одбору.

**Члан 35.**

Комисија за студентска питања разматра извештаје, информације и предлоге о појединим питањима везаним за: стандард студената, понашање студената и друга питања везана за остваривање права и обавеза студената и даје предлоге за њихово побољшљње, односно решавање.

**Члан 36.**

Другостепена дисциплинска комисија одлучује по жалбама студената на одлуку директора, односно управника студентског дома о дисциплинској мери у првом степену.

**Члан 37.**

Рад управног одбора и помоћних тела ближе се уређује Пословником о раду.

**Разрешење председника и чланова управног одбора**

**Члан 38.**

Влада ће разрешити, пре истека мандата поједине чланове, укључујући и председника или управни одбор у целини:

1)      на лични захтев;

2)      ако члан управног одбора неоправдано одсуствује са седница или несавесним радом онемогућава рад управног одбора;

3)      ако у поступку преиспитивања акта о именовању утврди неправилности,

4)      ако овлашћени предлагач покрене иницијативу за разрешење члана управног одбора због престанка основа по којем је именован у управни одбор;

5)      ако управни одбор доноси незаконите одлуке или не доноси одлуке које је на основу закона и статута дужан да доноси;

6)      у другим случајевима у складу са законом.

Новоизабраном члану управног одбора мандат траје до истека мандата управном одбору у целини.

**Директор Центра**

**Члан 39.**

Директор руководи Центром.

За директора може бити именовано лице које је стекло високо образовање на студијама другог степена ( дипломске академске студије-мастер, специјалистичке струковне студије или специјалистичке академске студије) или лице које је стекло високо образовање на основним студијама у трајању од најмање четири године.

За директора Дома може бити именовано лице које осим услова из става 2. овог члана има и најмање пет година рада са високим образовањем.

За директора не може бити именовано лице:

1)      које је правноснажном пресудом осуђено за кривично дело за које је изречена безусловна казна затвора у трајању од најмање три месеца или које је осуђено за кривично дело насиље у породици, одузимање малолетног лица, запуштање и злостављање малолетног лица или родоскрнављења; за кривично дело примања мита или давања мита; за кривично дело из групе кривичних дела против полне слободе, против правног саобраћаја , против службене дужности и против човечности и других добара заштићених међународним правом, без обзира на изречену кривичну санкцију, ни лице за које је, у складу са законом утврђено дискриминаторно понашање;

2)      коме је изречена мера заштите од насиља у породици.

О правима, обавезама и одговорностима директора одлучује управни одбор, у складу са законом и овим Статутом.

**Именовање директора**

**Члан 40.**

Директора Центра именује Влада после спроведеног јавног конкурса.

Директора Центра именује и разрешава Влада.

Јавни конкурс за именовање директора Дома оглашава се у „Службеном гласнику Републике Србије” или у једном дневном гласилу које излази на целој територији Републике Србије.

Јавни конкурс за именовање директора расписује управни одбор најкасније три месеца пре истека мандата директора.

Управни одбор Центра образује конкурсну комисију (у даљем тексту: комисија) коју чине: председник и два члана.

Председник и чланови комисије имају заменике који их замењују у случају одсутности.

Председник комисије бира се из реда представника оснивача у управном одбору, а један члан је из реда представника запослених у управном одбору.

**Члан 41.**

По спроведеном јавном конкурсу, комисија сачињава листу кандидата који испуњавају услове за именовање, даје мишљење о сваком кандидату и листу са мишљењем доставља управном одбору Центра.

Ако комисија не сачини листу кандидата или не достави мишљење о кандидатима управном одбору у року од 30 дана од дана закључења конкурса, управни одбор образује нову комисију.

**Члан 42.**

Управни одбор, на основу достављене листе и мишљења о свим кандидатима даје предлог за именовање једног кандидата и доставља Влади мишљење о том кандидату преко Министарства просвете.

Ако се одлука о именовању директора не донесе у року од три месеца од дана закључења јавног конкурса, расписује се нови јавни конкурс.

**Надлежност и одговорност директора**

**Члан 43.**

Директор је одговоран за законитост рада и за успешно обављање делатности Центра.

Директор за свој рад одговара управном одбору и оснивачу.

Директор:

1)      заступа и представља Центар;

2)      доноси акт о организацији и систематизацији послова у Центру;

3)      одлучује о коришћењу средстава у складу са законом и одговара за одобравање и наменско коришћење средстава утврђених финансијским планом Центра;

4)      стара се о остваривању развојног плана Центра;

5)      стара се о остваривању годишњег плана рада Центра;

6)      стара се о осигурању квалитета и унапређењу рада Центра;

7)      стара се о благовременом обавештавању запослених, стручних органа и управног одбора о свим питањима од интереса за рад Центра и тих органа;

8)   предлаже управном одбору одлуке из његове надлежности и стара се о њиховом спровођењу;

9)   предузима мере ради извршавања налога инспектора, просветног саветника као и других инспекцијских органа, у слкаду са законом;

10)  подноси извештај о свом раду управном одбору и Министарству;

11)  сарађује са родитељима, односно старатељима, другим установама и организацијама и органима јединице локалне самоуправе;

12)  обавља и друге послове у складу са законом и општим актом Центра.

Директор доноси акт о организацији и систематизацији послова и задатака у Центру ( став 3. тачка 2. овог члана), по претходно прибављеној сагласности Министарства просвете.

**Престанак дужности директора**

**Члан 44.**

Дужност директора Центра престаје: истеком мандата, на лични захтев, стицањем услова за престанак радног односа и разрешењем.

**Члан 45.**

Одлуку о престанку дужности директора доноси Влада, по прибављеном мишљењу управног одбора.

Влада може да разреши директора дужности пре истека мандата:

1)      ако је коначним актом надлежног органа утврђено да је Центар, односно директор одговоран за прекршај из закона, привредни преступ или кривично дело у вршењу дужности;

2)      ако је надлежни орган утврдио да директор не предузима мере за остваривање планова и програма ;

3)      ако директор не поступи по налогу, односно мери надлежног органа за отклањање утврђених недостатака и неправилности;

4)      ако надлежни орган утврди да директор располаже средствима Центра , пословним простором, опремом и имовином Центра на незаконит начин;

5)      ако директор предлагањем незаконитих одлука, непотпуним и неблаговременим информисањем, ометањем сазивања седница управног одбора или сазивањем седница супротно пословнику управног одбора омета рад управног одбора и запослених;

6)      ако директор не предузима одговарајуће мере према запосленом у Центру који не извршава своје радне обавезе, физички кажњава или вређа личност студената и запослених;

7)      ако се у Центру води евиденција и издају исправе супротно закону;

8)      ако Центар не обезбеди чување прописане евиденције и документације;

9)      ако Центар заснује радни однос са запосленим супротно закону;

10)  ако Центар не спроводи мере безбедности и заштите студената, ученика, и запослених;

11)  ако управни одбор не прихвати годишњи извештај директора о његовом раду;

12)  ако се у току мандата утврди да директор не испуњава услове из закона;

13)  ако директор својим поступцима онемогућва остваривање права запослених или је допринео да се поремете односи у Центру;

14)  ако дирктор својим несавесним радом или прекорачењем овлашћења Центру нанесе штету у већем обиму;

15)  ако директор не остварује резултате рада, односно нема потребна знања и способности за обављање дужности директора;

16)  у другим случајевима у складу са законом.

**Права директора по престанку дужности**

**Члан 46.**

Директор Центра коме је престала дужност а засновао је радни однос на неодређено време у Центру распоређује се на слободно радно место које одговара степену и врсти његовог образовања.

Ако нема слободног радног места, директору престаје радни однос уз исплату отпремнине, у складу са законом.

Директор Центра који је разрешен дужности директора а засновао је радни однос на одређено време у Центру , престаје радни однос даном достављања решења о разрешењу.

**Вршилац дужности директора**

**Члан 47.**

Вршиоца дужности директора Центра именује оснивач до именовања директора, ако директору Центра престане дужност, а није расписан конкурс или није окончан поступак по расписаном конкурсу или у другим случајевима када Центар нема директора.

Вршиоцу дужности директора Центра мирује радни однос на радном месту са кога је именован, за време док обавља ту дужност.

Права, обавезе и одговорности директора Центра односе се и на вршиоца дужности директора.

**VIII ЗАПОСЛЕНИ У ЦЕНТРУ**

**Права, обавезе и одговорности запослених у Центру**

**Члан 48.**

У погледу права, обавеза и одговорности запослених у Центру примењује се закон којим се уређују радни односи, ако посебним законом није другачије одређено.

О појединачним правима, обавезама и одговорностима запослених у Центру одлучује директор Центра, у складу са законом, колективним уговором и уговором о раду.

**IX ЗАШТИТА ЗАПОСЛЕНИХ И ЖИВОТНЕ СРЕДИНЕ**

**Члан 49.**

Запослени имају право и дужност да предузимају мере ради обезбеђивања физичког интегритета, здравља и личне сигурности и да обезбеде заштиту од других опасности штетних утицаја на њихову здравствену и радну способност као и мере заштите и унапређења човекове средине.

**Члан 50.**

Запослени имају право и обавезу да се упознају са мерама безбедности и здравља на раду на пословима и задацима, као и конкретним мерама у складу са Актом о процени ризика, на предузимању мера ради обезбеђивања безбедности и здравља и личне сигурности као и заштитне радне околине на радном месту.

**Члан 51.**

Запослени имају право и обавезу да контролишу своје здравље према ризицима радног места у складу са прописима о здравственој заштити.

Право и обавезу на лекарски преглед има радник који ради на радном месту са повећаним ризиком.

**X ФИНАНСИРАЊЕ ПРАВА СТУДЕНАТА**

**Члан 52.**

Средства за остваривање права у области ученичког и студентског стандарда обезбеђују се у буџету Републике Србије, у складу са законом.

Студент учествује у финансирању дела трошкова смештаја и исхране,

Студент страни држављанин који користи услуге смештаја и исхране плаћа економску цену трошкова смештаја и исхране, уколико није другачије одређено међународним уговором, односно уколико не постоји реципроцитет.

Студент страни држављанин који борави на стручној пракси по основу међународне размене, плаћа део трошкова смештаја и исхране.

Висину трошкова смештаја и исхране, као и висину учешћа у трошковима смештаја и исхране студената и студената страног држављанина који борави на стручној пракси по основу међународне размене, прописује министар.

**XI ФИНАСИРАЊЕ РАДА ЦЕНТРА**

**Извори финасирања**

**Члан 53.**

Центар стиче средства за обављање делатности у складу са законом и статутом из следећих извора:

1.      Из средстава која обезбеђује оснивач;

2.      Учешћем студената;

3.      Из донација, поклона и завештања;

4.      Обављањем друге делатности и пружањем услуга у складу са законом;

5.      Из других извора, у складу са законом.

**Средства која се обезбеђују у буџету Републике Србије**

**Члан 54.**

Центру се обезбеђују средства у буџету Републике Србије за:

1.      Надокнаду материјалних трошкова и припадајућих зависних трошкова,

2.      Зараде и друга припадајућа давања,

3.      Текуће одржавање зграда и објеката;

4.      Инвестиције, односно унапређење инфраструктуре установа.

Финасирање делатности обезбеђује се кроз цену услуге.

**XII ОПШТИ АКТИ ЦЕНТРА**

**Члан 55.**

Општи акти Центра јесу:

1 Статут;

2 Правилник ;

3 Пословник;

4 Одлука којом се на општи начин уређују одређена питања.

Стручна служба Центра на захтев директора Центра дужна је да сачини нацрт општег акта који директор доставља комисији за опште акте на разматрање.

Након разматрања нацрта општег акта од стране комисије , директор га доставља са предлогом одлуке о усвајању управном одбору на усвајање.

Општи акти ступају на снагу осмог дана од дана објављивања на огласној табли Центра.

**Члан 56.**

Општи акти Центра не могу бити у супротности са статутом Центра.

Појединачни акти које доносе органи и овлашћени запослени у Центру морају бити у складу са општим актима Центра.

**XIII ПОСЛОВНА ТАЈНА**

**Члан 57.**

Пословну тајну представљају исправе и подаци утрврђени одлуком управног одбора чије би саопштавање неовлашћеном лицу било противно пословању Центра и штетило његовим интересима и угледу.

Као пословна тајна не могу се утврдити исправе и подаци који су по закону јавни или исправе и подаци о кршењу закона , добрих пословних обичаја и начела пословног морала.

Одлуци из става 1 овог члана обавештава се оснивач, управни одбор и запослени у Центру.

Исправе и податке који су пословна тајна обавезни су да чувају и лица изван Центра ако су сазнали или су обзиром на природу тих исправа и података морали знати да су пословна тајна .

Дужност чувања пословне тајне траје и после престанка статуса члана управног одбора, односно престанка радног односа.

**XIV ИНФОРМИСАЊЕ**

**Члан 58.**

Директор Центра и управни одбор ће редовно, потпуно и истинито посредством чланова уравног одбора из реда запослених , обавештавати запослене о свом раду и пословању , а нарочито о развојним плановима и њиховим утицајима на економски и социјални положај запослених, кретању и променама плата , безбедности и заштити здравља на раду и мерама за побољшање услова рада, расподели добити и статусних промена Центра.

**XV ОСТВАРИВАЊЕ САРАДЊЕ СА РЕПРЕЗЕНТАТИВНИМ СИНДИКАТМА**

**Члан 59.**

Синдикат у Центру се сматра репрезентативним :

1)      ако је основан и делује на начелима слободе синдикалног организовања и деловања;

2)      ако је независан од државних органа и организација;

3)      ако се финансира претежно из чланарине и других сопствених извора;

4)      ако има потребан број чланова на основу приступница у складу да законом.

5)      ако је уписан у регистар у складу са законом .

Рептезентативним синдикатом код Центра сматра се синдикат који испуњава услове из закона и у који је учлањено најмање 15% запослених од укупног броја запослених у Центру.

**Члан 60.**

Центар је дужан да репрезенртативном синдикату обезбеди техничко-просторне услове и приступ подацима и информацијама неопходним за обављање синдикалних активности, и то:

1)      одвојену просторију за рад синдиката и одговарајући простор за одржавање синдикалних састанака;

2)      право на коришћење телефона , телефакса и других средстава и опреме,

3)      слободу поделе синдикалних саопштења, извештаја на огласним таблама синдиката – за редовне синдикалне активности, а у време штрајка и на другим местима по одлуци синдиката.

**Члан 61.**

Репрезентативни синдикат има право да буде обавештен од стране Центра о економским и радно-социјалним питањима од значаја за положај запослених, односно чланова синдиката.

Центар је дужан да представнику репрезентативног синдиката омогући присуствовање седницама управног одбора, без права одлучивања и у ком смислу дужан је да синдикату достави уредан позив са материјалом за седницу управног одбора.

**Члан 62.**

Синдикална организација је дужна да Центру достави акт о упису у регистар синдиката и одлуку о избору председника и чланова органа синдиката, у складу са законом.

**XVI МИРНО РЕШАВАЊЕ РАДНИХ СПОРОВА**

**Колективни радни спорови**

**Члан 63.**

Мирно решавање колективних радних спорова врши се на начин и по поступку утврђеним посебним законом.

**Члан 64.**

Колективним радним спором у смислу овог Статута сматрају се спорови поводом:

1)      закључивања, измена и допуна или промене уговора;

2)      остваривања права на синдикално организовање;

3)      остваривања и заштите других права из рада и по основу рада, у складу са законом.

**Индивидуални радни спорови**

**Члан 65.**

Индивидуалним радним спором у смислу овог Статута сматра се спор настао поводом повреде или угрожавања појединачног права, обавезе или интереса из радног односа, односно поводом радног односа.

**XVII ПРЕЛАЗНЕ И ЗАВРШНЕ ОДРЕДБЕ**

**Члан 66.**

Ступањем на снагу овог статута престаје да важи Статут Студентског центра Чачак број 110-1154/06-01 од 09.06.2006. год.

**Члан 67.**

Овај Статут ступа на снагу осмог дана од дана објављивања на огласној табли Центра.

**ПРЕДСЕДНИК УПРАВНОГ ОДБОРА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Данка Ћубовић, дипл.инж.ел.